**REFERAT**

**af møde i Det Humanistiske Fakultets Arbejdsmiljøudvalg**

**Til stede var:** Simon Møberg Torp (formand)

Steffen Nordahl Lund (arbejdslederrepræsentant)

Bettina Ross (arbejdsmiljørepræsentant)

**Fraværende med afbud:** Ingen

**Sekretær:**  Bettina Ibsen Hilt

**Mødedato:** 23. november 2016

|  |
| --- |
|  |

**Punkt 1: Godkendelse af referat**

Der blev - denne gang - ikke fremlagt referat til godkendelse.

**Punkt 2: Meddelelser**

1. Referat af HAMU møde d. 14. september 2016 <http://sdunet.dk/Administration/RaadNaevnUdvalg/Hovedarbejdsmiljoudvalget/Referater.aspx>
2. Eventuelt

Intet at bemærke.

**Punkt 3: Den årlige arbejdsmiljødrøftelse 2016**

Steffen Nordahl Lund orienterede:

Til brug for den årlige arbejdsmiljødrøftelse er elektronisk spørgeskema - APV - udsendt fra Arbejdsmiljøkontoret til de enkelte arbejdsmiljøgrupper. Der er frist for besvarelse d. 29. november 2016.

For at sikre at APV’en forfølges ude i arbejdsmiljøgrupperne, ønsker Hovedarbejdsmiljøudvalget, at Fakulteternes og Administrationens arbejdsmiljøudvalg skal drøfte resultaterne og foretage en samlet status på baggrund af strategiske overvejelser samt en vurdering af, om organisationen er hensigtsmæssig samt om den lokale arbejdsmiljøindsats er egnet til at favne forbedringspunkter og fremadrettede udfordringer.

Resultatet meddeles Hovedarbejdsmiljøudvalget samt Arbejdsmiljøgrupperne lokalt.

Det blev aftalt, at Steffen Nordahl Lund orienterer Samarbejdsudvalget herom på kommende møde d. 29. november 2016.

**Punkt 4: Eventuelt**

Af hensyn til udvalgets nye sekretær drøftedes organisationsstrukturen, formålet med og arbejdsgangen for FAMU’s arbejde.

Følgende blev aftalt:

* Der afholdes møder i FAMU ca. 14 dage før møder i Samarbejdsudvalget
* Der oprettes rutine for indhentning af input fra de lokale arbejdsmiljørepræsentanter under Humaniora op til FAMU møderne
* Der oprettes en webside under Fakultetets side ’Råd, nævn og udvalg’, hvor dagsorden og referat offentliggøres
* Der sker løbende journalisering i Acadre

Desuden aftaltes det, at:

* FAMU i foråret 2017 afholder et arrangement for arbejdsmiljøgrupperne under Humaniora
* FAMU i efteråret 2017 afholder arbejdsmiljøarrangement for alle medarbejdere under Humaniora

**Simon Møberg Torp**

Dekan